Tietäjät tietää

Tietäjät tietää on suomalainen MTV3-kanavalla esitettävä viihteellinen visailuohjelma, joka perustuu brittiläiseen The Wheel -formaattiin. Ohjelmassa joka jaksossa kolme tavallista suomalaista kilpailijaa vastaa tietokilpailukysymyksiin eri alojen julkisuuden henkilöiden avulla, jotka auttavat kilpailijoita voittamaan parhaimmillaan jopa kymmenien tuhansien eurojen voittopotin. Ohjelman juontajana toimii Roope Salminen. 

Ohjelman esittäminen alkoi MTV3-kanavalla 1. syyskuuta 2023. Ohjelmassa kilpailijoita auttavina vaihtuvina tietäjinä nähdään mm. Eija Vilpas, Minttu Mustakallio, Veronica Verho, Arja Koriseva, Pippa Laukka, Eicca Toppinen, Hanno Möttölä, Pekka Pouta, Mikko Silvennoinen, sekä Harri Syrjänen.

Ohjelman kulku
Pelin varsinaiset säännöt ovat hiukan monimutkaiset, mutta pohjimmiltaan on kyse siitä, että joka jaksossa kolme mukaan hakenutta tavallista suomalaista kilpailee kasvavasta rahapotista vastaamalla kinkkisiin tietokilpailukysymyksiin. Heitä  mukana auttamassa on seitsemän joka jaksossa vaihtuvaa julkisuuden henkilöä, eli "Tietäjää", jotka ovat valinneet itselleen kategorian, jossa kokevat olevansa alan eksperttejä.

Peli
Ensiksi arvotaan kilpailijapyörää pyörittämällä, kuka jakson kolmesta kilpailijasta pääsee mukaan peliin. 

Jokaisella kierroksella kilpailija valitsee aiheen, josta kysymys esitetään. Aihealueen valinnut tietäjä on "kultainen". Lisäksi joka kierroksella valitaan "punainen" tietäjä, jonka kilpailija ei usko tietävän vastausta kysymykseen. Tämän jälkeen suuri tietäjäpyörä pyörii ja valitsee sattumanvaraisesti tietäjän, joka pääsee auttamaan kilpailijaa kysymyksessä. Normaalin tietäjän kohdalla jaossa on 500 € rahaa pottiin, ja "kultaiseen" tietäjään pyörän pysähtyessä jaossa on suurempi summa, 1 500 €. Mikäli pyörä pysähtyy "punaiseen" tietäjään, kilpailija putoaa kierrokselta välittömästi, ja tilalle arvotaan uusi kisaamaan. Koska kyseessä on sattuma, voi olla mahdollista, että juuri se kyseinen kilpailija, joka tippui juuri äsken, pääsee pelaamaan uudelleen. Oikein vastatun kysymyksen jälkeen kyseinen aihealue poistetaan pelistä ja kilpailija valitsee uuden. Voittopotti ei nollaannu, vaikka kilpailija putoaisi, vaan muut kilpailijat saavat mahdollisuuden kasvattaa sitä, ja lopulta päätyä loppupeliin, jossa voi voittaa koko potin itselleen.

Samalla, kun kilpailija ja valittu tietäjä pohtivat vastausta kysymykseen, muut kuusi tietäjää vastaavat omilla laitteillaan samoihin kysymyksiin. Jos kaikki tietäjät ovat tienneet kierroksen aikana oikean vastauksen, lisätään pottiin "täydellisestä kierroksesta" vielä 500 €, mikäli kilpailijakin tiesi vastauksen. Mikäli aihealueen "kultainen" tietäjä ei tiennyt itse vastausta oman aihealueensa kysymykseen, on hän seuraavalla kierroksella automaattisesti "punainen" sen lisäksi, että kilpailijan täytyy valita toinen "punainen" tietäjä. 

Kun kaikki seitsemän kategoriaa on käyty läpi, kilpailija siirtyy ns. "Loppupeliin", jossa hänellä on mahdollisuus kotiuttaa koko potti itselleen.

Rahakaruselli
Jokaisen jakson puolessa välissä pelataan Rahakaruselli-niminen kierros, jossa Tietäjien tavoitteena on kerryttää lisää rahaa kilpailijoiden voittopottiin. 

Juontaja kertoo ensin, mikä on kyseisen kysymyksen kategoria. Sitten kilpailijan pitää valita tietäjä, joka aloittaa kierroksen. Tällä tietäjällä on vähiten miettimisaikaa, mutta eniten vaihtoehtoja vastaukseen. Kierroksella tietäjäpyörä pyörii hitaasti yhden kierroksen ympäri. Jokaisen tietäjän tulee vuorollaan antaa vastaus yhteen kysymykseen, johon on vähintään seitsemän oikeaa vastausta (esim. mainitse jokin horoskooppimerkki). Jokainen tietäjän oikea vastaus tuo pottiin 200 € lisää rahaa. Jos kaikki tietäjät saavat annettua oikean vastauksen, pyöristetään pottia ylöspäin 1 500 euroon. Kierros kuitenkin päättyy, jos joku tietäjistä antaa väärän vastauksen, sellaisen vastauksen joka on jo sanottu, tai ei ehdi vastata aikarajan puitteessa.

Loppupeli
Ennen varsinaista loppupeliä, kilpailija saa valita, kenen tietäjistä kanssa hän haluaa vastata kysymykseen. Jokainen tietäjistä on vastannut koko illan ajan kysymyksiin omilla laitteillaan. Mitä enemmän he ovat tienneet oikein, sitä korkeammalle he sijoittuvat. Loppupeliin kilpailija saa valita avukseen joko parhaimman tietäjän, keskivertotietäjän, tai huonoimman tietäjän:

Mikäli kilpailija päättää valita parhaiten pärjänneen tietäjän, voittopotti on puolet, eli 50 % alkuperäisestä.
Kilpailija voi valita myös ns. keskivertotietäjän, jonka potti on tasan sen verran, kuin illan aikana se on kasvatettu.
Heikoiten suoriutuneen tietäjän kohdalla potti on 50 % suurempi alkuperäiseen nähden.

Loppupelissä arvotaan yksi sattumanvarainen aihealue, minkä kysymykseen kilpailijan täytyy vastata, jotta voittaa itselleen koko potin. Kilpailijalla ja tietäjällä on tällä kierroksella vain 30 sekuntia aikaa pohtia vastausta, jonka jälkeen se on lukittava. Väärä vastaus pudottaa kilpailijan pois samaan tapaan, kuin aiemmilla kierroksilla, ja oikealla vastauksella kilpailija voittaa koko potin itselleen.

Ensimmäinen tuotantokausi
Yhteenveto jaksoista

Voittaneet kilpailijat ovat lihavoituna taulukossa.

 Jakso Tietäjät  Kilpailijat  Voittosumma1 Anu SinisaloKoiratAaku (Jyväskylä)Emil (Turku)Mari (Espoo)9 750 €Arja KorisevaIskelmäIlari JohanssonKielioppiJarkko TamminenOlympialaisetPalefaceRap-musiikkiPippa LaukkaRuotsin kuninkaallisetSiim LiivikHIFK2Aki LinnanahdeKummeliHeikki (Helsinki)Sari (Lahti)Selma (Helsinki)9 300 €Antti KetonenLauluAniLionel MessiHanno MöttöläStar WarsMari PerankoskiNew YorkMinttu MustakallioViherkasvitPippa LaukkaLatina3Eicca ToppinenMetallicaLilly (Vaasa)Henri (Nummela)Paula (Espoo)11 100 €Emmi NuorgamKotimainen kirjallisuusJenni PoikelusSpice GirlsJohanna PuhakkaLappiKari KanalaJeesusNiina LahtinenSketsiviihdeSami SykköTaitoluistelu4EvelinaFantasiakirjallisuusVilma (Helsinki)Juuso (Kurikka)Kerttu (Tampere)8 100 €Emmi NuorgamPuutarhaAnu SinisaloNaisena oleminenIiro PanulaToimintaelokuvatAntti KetonenViinitAki LinnanahdePolitiikkaJouni HynynenThe Beatles5 Eija VilpasLaskuvarjohyppyMatti (Turku)Antti (Helsinki)Kirsi (Nurmijärvi)12 750 €Jesse KamrasRumpalitMinttu MustakallioMurteetAniPopmusiikkiVeronica VerhoTurkuSiim LiivikJVGIlari JohanssonTeatteri6 Ina MikkolaElokuvatSaku (Nurmijärvi)Kimi (Lahti)Kirsi (Turenki)11 400 €Shirly KarvinenViihdeuutisetSeksikäs SuklaaGame of ThronesHanna MyllymaaParisuhdeAnne KukkohoviVersacePekka PoutaSääJari IsometsäTalviurheilu7Mikko SilvennoinenEuroviisutKati (Tampere)Annika (Kauniainen)Olli (Mieluskylä)10 050 €Jaakko ParkkaliTubetusIna MikkolaSex and the CitySeksikäs SuklaaDeittailuHarri SyrjänenJulkkiskokitSami SykköMuotiShirly KarvinenPikaruoka8Johanna PuhakkaDisney-elokuvatIrma (Helsinki)Jaana (Karkkila)Elias (Tampere)7 000 €Iiro PanulaRuotsiEicca ToppinenKlassinen musiikkiEvelinaHow I Met Your MotherKari KanalaMM-jalkapalloHanna MyllymaaRakkausPekka PoutaLuonnontieteet9Veronica VerhoSosiaalinen media  ( )  ( )  ( )    €PalefaceHistoriaJouni HynynenRaamattuMari PerankoskiBeverly Hillsin täydelliset naisetHanno MöttöläKoripalloJarkko TamminenGlam RockArja KorisevaJoululaulut10Jenni PoikelusKeanu Reeves  ( )  ( )  ( )    €Jari IsometsäHiihtoNiina LahtinenSuomi-lyriikatJaakko ParkkaliSM-jääkiekkoHarri SyrjänenFine DiningAnne KukkohoviTokioPia PenttalaTeinit

Katsojaluvut
JaksoMTV3:n katsojaluvutNro.NimiEsityspäiväTavoittavuusCmoreMTV31Laitetaan tietäjät pyörimään!1. syyskuuta 20231. syyskuuta 2023822 000494 0002Kuka tietää jalkapallosta?8. syyskuuta 2023719 000344 000https://www.finnpanel.fi/tulokset/tv/vko/top/2023/36/mtv3.html3Metallicaa ja taitoluistelua8. syyskuuta 202315. syyskuuta 2023577 000307 000https://www.finnpanel.fi/tulokset/tv/vko/top/2023/37/mtv3.html4Beatlesia ja politiikkaa15. syyskuuta 202322. syyskuuta 2023660 000 348 000https://www.finnpanel.fi/tulokset/tv/vko/top/2023/38/mtv3.html5Tietäjä vai 'tietäjä'22. syyskuuta 202329. syyskuuta 2023587 000327 000https://www.finnpanel.fi/tulokset/tv/vko/top/2023/39/mtv3.html6Valtaistuinpeli29. syyskuuta 20236. lokakuuta 2023658 000328 000https://www.finnpanel.fi/tulokset/tv/vko/top/2023/40/mtv3.html7Deittailun asiantuntija paikalla6. lokakuuta 202313. lokakuuta 2023687 000383 000https://www.finnpanel.fi/tulokset/tv/vko/top/2023/41/mtv3.html8Rakas Ruotsi13. lokakuuta 202320. lokakuuta 2023659 000407 000https://www.finnpanel.fi/tulokset/tv/vko/top/2023/42/mtv3.html9Pyörivää avio-onnea20. lokakuuta 202327. lokakuuta 2023671 000380 000https://www.finnpanel.fi/tulokset/tv/vko/top/2023/43/mtv3.html10Teinit ja lyriikat27. lokakuuta 20233. marraskuuta 2023689 000404 000https://www.finnpanel.fi/tulokset/tv/vko/top/2023/44/mtv3.html

Lähteet

Aiheesta muualla
Ohjelman nettisivut

Luokka:MTV3:n televisio-ohjelmat